CELEX: E2014P0020
Language: sl
Date: 2014-10-17 00:00:00
Title: Tožba Nadzornega organa Efte proti Islandiji, vložena 17. oktobra 2014 (Zadeva E-20/14)

18.12.2014   
            
            
               SL
            
            
               Uradni list Evropske unije
            
            
               C 455/14
            
         Tožba Nadzornega organa Efte proti Islandiji, vložena 17. oktobra 2014
   (Zadeva E-20/14)
   (2014/C 455/09)
   Nadzorni organ Efte, ki ga zastopata Markus Schneider in Clémence Perrin, zastopnika Nadzornega organa Efte, Rue Belliard 35, 1040 Bruselj, Belgija, je 17. oktobra 2014 pri Sodišču Efte vložil tožbo proti Islandiji.
   Nadzorni organ Efte Sodišču Efte predlaga, naj:
   
               1.
            
            
               ugotovi, da Islandija s tem, ko v predpisanem roku ni prenesla v svoj pravni red akta kot takšnega iz točke 56x poglavja V Priloge XIII k Sporazumu o Evropskem gospodarskem prostoru (Uredba (ES) št. 392/2009 Evropskega parlamenta in Sveta z dne 23. aprila 2009 o odgovornosti prevoznikov potnikov po morju v primeru nesreč), kakor je bil prilagojen s Protokolom št. 1 k Sporazumu EGP, ni izpolnila svojih obveznosti iz člena 7 Sporazuma EGP;
            
         
               2.
            
            
               Islandiji naloži plačilo stroškov postopka.
            
         
      Pravna podlaga in dejansko stanje ter navedeni tožbeni razlogi:
   
   
               —
            
            
               ta tožba se nanaša na to, da Islandija do najpozneje 19. aprila 2014 ni ukrepala, da bi svojo zakonodajo uskladila z obrazloženim mnenjem Nadzornega organa Efte z dne 19. februarja 2014, saj v svoj nacionalni pravni red kot take ni prenesla Uredbe (ES) št. 392/2009 Evropskega parlamenta in Sveta z dne 23. aprila 2009 o odgovornosti prevoznikov potnikov po morju v primeru nesreč, navedene v točki 56x poglavja V Priloge XIII k Sporazumu o Evropskem gospodarskem prostoru in kakor je bila prilagojena navedenemu sporazumu s Protokolom 1 k Sporazumu EGP;
            
         
               —
            
            
               Nadzorni organ Efte ugotavlja, da Islandija s tem, ko v predpisanem roku ni prenesla Uredbe kot take v svoj pravni red, ni izpolnila svojih obveznosti iz člena 7 Sporazuma EGP.